1921 m. Lenkijos gyventojų surašymas
1921 m. Lenkijos gyventojų surašymas (arba Pirmasis visuotinis gyventojų surašymas; lenk. Pierwszy Powszechny Spis Ludności) – pirmasis Antrosios Lenkijos Respublikos gyventojų surašymas, atliktas 1921 m. rugsėjo 30 d. Surašymą įvykdė Pagrindinis statistikos biuras (lenk. Główny Urząd Statystyczny). Iš viso šalyje suskaičiuota 25,7 mln. gyventojų. Surašymo metu į apskaitą pateko dalis Vilniaus krašto, tuo metu priklausiusio Lenkijai. Kitas gyventojų surašymas šalyje įvyko po dešimties metų, 1931 m.